
Lehdistötiedote Julkaisuvapaa 1.9.2026
EWF Eco ja Saferoad Citylife yhteistyöhön Suomessa – uusi kokonaisuus yhdistää kestävät kaupunkikalusteet ja älykkään infrateknologian
Älykkäiden jätehuolto- ja latausratkaisujen pohjoismainen markkinajohtaja EWF Eco AB sekä kaupunki- ja ympäristökalusteita valmistava Saferoad Citylife (Saferoad Smekab AB) aloittavat yhteistyön Suomen markkinoilla. Yhdistämällä EWF Eco:n älykkään infrateknologian ja Saferoad Citylifen teräsrakenteiset ulkokalusteet yhtiöt tarjoavat suomalaisille kunnille, kaupungeille ja kiinteistönomistajille laajan kokonaisratkaisun julkisten tilojen kehittämiseen.
Yhteistyön myötä yhtiöt vahvistavat merkittävästi paikallista läsnäoloaan Suomessa. Kaupallisista toiminnoista Suomessa vastaa 1. syyskuuta 2026 alkaen Aarni Mertala, jolla on yli 20 vuoden kokemus julkisista ympäristöistä ja kaupunkikehityksestä, mukaan lukien useiden vuosien tausta Lappset Group Oy:ssä.
EWF Eco on toiminut Suomessa jo yli kymmenen vuotta älykkäiden Bigbelly-roska-astioiden yksinoikeudellisena jakelijana Pohjoismaissa, ja yhtiön ratkaisuja on käytössä muun muassa Helsingissä ja Maarianhaminassa. Uusi yhteistyö laajentaa tuotevalikoimaa fyysiseen kaupunkiinfrastruktuuriin ja kevyen liikenteen latausratkaisuihin.
– Asiakkaamme etsivät yhä enemmän kokonaisvaltaisia ratkaisuja, joilla voidaan kattaa useita tarpeita samassa hankkeessa. Yhdistämällä voimamme Saferoad Citylifen kanssa voimme tarjota täydellisen paketin älykästä jätehuoltoa, latausratkaisuja ja kestäviä kaupunkikalusteita – samalla kun vahvistamme paikallista palveluamme Suomessa, sanoo EWF Eco:n toimitusjohtaja Lena Möller.
– Panostamme vahvasti Suomen markkinoille. Meille on ratkaisevan tärkeää olla lähellä asiakasta tarjoamassa asiantuntemusta ja tukea kaupunkiympäristöjen kehityshankkeissa. Odotamme innolla yhteistyötä EWF:n kanssa ja sitä, että saamme vahvan paikallisen asiantuntemuksen Suomeen, toteaa Saferoad Smekab AB:n kaupallinen johtaja Jenny Andersen.
Suomen myyntipäällikkönä aloittava Aarni Mertala näkee yhteistyössä selkeän mahdollisuuden:
– Tuotevalikoimien ja osaamisen yhdistäminen luo meille vahvan pohjan Suomessa. Odotan innolla tiivistä yhteistyötä kuntien, kiinteistönomistajien ja muiden kumppaneiden kanssa, jotta voimme tarjota juuri heidän tarpeisiinsa sopivia ratkaisuja julkisiin tiloihin.
Tietoa yhtiöistä
· EWF Eco AB on pohjoismainen markkinajohtaja älykkäissä jätehuolto-, lataus- ja valaistusratkaisuissa. Yhtiö on toiminut vuodesta 2012 lähtien Bigbelly-järjestelmien yksinoikeudellisena jakelijana Pohjoismaissa ja sen omistaa Sustainion Group AB.

· Saferoad Citylife (Saferoad Smekab AB) on kehittänyt ja valmistanut yli 65 vuoden ajan korkealaatuisia teräskalusteita, pyörätelineitä ja sulkulaitteita julkisiin tiloihin. Yhtiö kuuluu Euroopan johtavaan liikenneturvallisuuskonserniin Saferoad Groupiin.

